《赠周石君即用其集中周字韵》
清代·尹耕云

分明火色鸢肩客，不信无人识马周。运去文章如土芥，时危仆竖忽公侯。

豺狼气压荒郊静，雁鹜声孤大泽秋。相与一尊谈往事，春明回首不胜愁。

作者简介：（?—1877）清江苏桃源人，字瞻甫，号杏农。道光三十年进士，授礼部主事，官至河陕汝道。为御史时，屡陈时政，为镇压太平军及捻军献策。英、法联军犯天津，力主决战。有《心白日斋集》等。